एक माह से नहीं हो रही पानी की सप्लाई, मोहल्लेवासियों ने किया हंगामा
राजसमंद. शहरमें प्रभु द्वारकाधीश मंदिर मार्ग पर रेती मोहल्ले में पाइप लाइन पुरानी होने से लोगों को एक महीने से पानी की सप्लाई नहीं मिल रही है। एक माह से पेयजल की आपूर्ति नहीं होने का आरोप लगाते हुए मोहल्लेवासियों ने पीएचईडी के कर्मचारी लियाकत हुसैन, पार्षद राकेश बड़ाला को घेर कर पीएचईडी मंत्री किरण माहेश्वरी के खिलाफ नारेबाजी करते हुए हंगामा किया। शीघ्र पाइप लाइन को सुधार कर पेयजल आपूर्ति बहाल करने के आश्वासन पर मामला शांत हुआ। दोपहर को रेती मोहल्ले के लोग मोहल्ले में इकट्ठा हो गए। हंगामा किया। आक्रोशित लोगों का आरोप है कि एक माह से पीएचईडी मंत्री के गृह क्षेत्र में घरों में पानी नहीं रहा है। हंगामे के दौरान जलदाय विभाग के कर्मचारी लियाकत हुसैन टीम के साथ मौके पर पहुंचे। आक्रोशित लोगों ने एक घंटे तक उन्हें घेर कर रखा। इस दौरान बीच-बचाव करने आए पार्षद राकेश बड़ाला को भी लोगों की नाराजगी झेलनी पडी़।
राजसमंद. रेतीमोहल्ले में पानी नहीं आने पर पार्षद को खरी-खरी सुनाते मोहल्लेवासी।
राजसमंद. जलदायविभाग के कर्मचारी खुदाई करते हुए।
hin_Deva hin_Deva hin_Deva hin_Deva